- Det er årets travleste dag, men medarbejderne er vant til det og de giver noget ekstra. Vi er fortrøstningsfulde og skal nok få pakkerne ud, siger distributionsleder Lars B. Mortensen til TV 2 / Nord. Det er den boomende nethandel der får pakkemængden til at stige. PostDanmarks egne undersøgelser viser, at 14 procent af dem der køber gaver på nettet, i år foretager endnu flere indkøb i virtuelle butikker. Hvor mange pakker der i alt bliver sorteret på denne travle dag er dog en forretnings-hemmelighed. - Folk er magelige og vil gerne være så meget hjemme hos familien som muligt. Derfor sidder de derhjemme og bestiller via internettet, vurderer Lars B. Mortensen. Den stigende internethandel resulterer i at Post Danmark helt ekstraordinært også omdeler post på lørdag.

Referat:
Klokken er seks om morgenen og der er hektisk aktivitet i pakkesorteringen på Rustenborg i Aalborg. PostDanmark har hyret ekstra mandskab og biler ind for at kunne få alle pakkerne ud inden jul.